鄭和係回族人，佢個波斯名為حاجی محمود شمس الدين（Hajji Mahmud Shamsuddin），六世先祖賽典赤•贍思丁係大元初期來自中亞嘅色目貴族，係布哈拉國王穆罕默德嘅後裔，曾任雲南行省平章，後追封為咸陽王。曾祖父伯顏响元大德十一年（1307年）任中書平章，曾祖母馬氏。祖父哈只米嘅納，祖母溫氏。父親原名米里金，漢名馬哈只（馬姓係漢化嘅阿拉伯語“穆罕默德”），襲封滇陽候，母溫氏。族人自稱咸陽世家。